Woede oor Coca-Cola werkers vra om ‘minder wit’ op te treeTalle mense het woedend gereageer op die opleiding. (Argieffoto: pixabay) Coca-Cola loop steeds deur nadat sy oënskynlike opleiding aan werkers – waarin hy hulle onder meer vra om “minder wit” te probeer optree – laat verlede week aan die groot klok gehang is. Sosialemediagebruikers het in hulle massas uitgevaar nadat skyfies van die beweerde interne diversiteitsopleiding aanlyn gedeel is. Talle mense het reeds aangedui dat hulle Coca-Cola weens die opleiding nou vaarwel gaan toeroep. ???????????? BREAKING: Coca-Cola is forcing employees to complete online training telling them to "try to be less white." These images are from an internal whistleblower: pic.twitter.com/gRi4N20esZ — Karlyn supports banning critical race theory in NH (@DrKarlynB) February 19, 2021 MailOnline berig skyfies van die opleiding het soos ŉ veldbrand versprei nadat ŉ sogenaamde fluitjieblaser wat vir die koeldrankreus werk, dit gedeel het. Talle mense beskuldig die maatskappy nou van omgekeerde rassisme en het selfs ŉ beroep op werkers gedoen om diskriminasie-sake teen Coca-Cola aanhangig te maak. Die berig lui voorts dat die skyfies oënskynlik deel vorm van ŉ 11 minuut lange video getiteld Confronting Racism with Robin DiAngelo. DiAngelo is ŉ skrywer en konsultant en voer volgens MailOnline aan dat selfs wit mense met goeie bedoelings meedoen aan rassistiese strukture, tensy hulle aktief optree om “nie-rassisties” te wees. Can you imagine the outrage if Coca Cola gave a presentation that said “be less black”?! So why is it ok when they say “be less white”? (It’s not – both are racist) — Rogan O’Handley ???????? (@DC_Draino) February 22, 2021 Volgens een van die skyfies beteken “minder wit” onder meer om minder onderdrukkend, arrogant en selfversekerd te wees, om minder op die verdediging en oningelig te wees, nederig te wees en weg te breek van wit solidariteit. Nog een van die skyfies voer aan navorsing wys dat kinders teen die ouderdom van drie of vier jaar oud verstaan dat dit “beter is om wit te wees”. MailOnline berig Coca-Cola het bevestig dat hy die video op sy LinkedIn-leerplatform gelaai het, maar hou vol dit is nie deel van die maatskappy se verpligte leerplan nie. “Ons gaan voort om na ons werkers te luister en ons leerplanne op ŉ gepaste manier te verfyn,” het die woordvoerder gesê. Hoewel talle mense woedend was oor die inhoud, het ander die spot gedryf met Coca-Cola. Oh look… you have memes! pic.twitter.com/pmMnWYupCf — jennifer (@IcePrincess010) February 22, 2021 Hey .@CocaCola, I'm not sure how to be less white however I do know how to drink LESS coke! Y'all should be ashamed…. pic.twitter.com/LfXtlB4Pve — ???????????? 867-5309 ???????????? (@American_Jen) February 22, 2021